കോണ്ഗ്രസില് അനുരഞ്ജന ശ്രമം തകൃതി ചെന്നിത്തലയോട് ചര്ച്ച നടത്തി ഉമ്മന്ചാണ്ടിയും സതീശനും സുധാകരനും, തര്ക്കങ്ങള്ക്ക് ശേഷം ഒന്നിച്ചുളള ആദ്യ കൂടിക്കാഴ്ച തിരുവനന്തപുരം: ഡിസിസി അദ്ധ്യക്ഷന്മാരെ തിരഞ്ഞെടുത്ത ശേഷം സംസ്ഥാനത്തെ കോണ്ഗ്രസില് സമാധാനത്തിന് വേണ്ടിയുളള ശ്രമം സജീവം. പ്രതിപക്ഷ നേതാവ് വി.ഡി സതീശന് ഇന്നലെ ഉമ്മന്ചാണ്ടിയുമായും ചെന്നിത്തലയുമായും പ്രത്യേകം കണ്ട് ചര്ച്ചകള് നടത്തിയിരുന്നു. ഇതിന്റെ പോസിറ്റീവ് ഫലമെന്ന വണ്ണം പ്രശ്നങ്ങളുണ്ടായതിന് ശേഷം ആദ്യമായി ഇപ്പോള് മുതിര്ന്ന നാല് നേതാക്കളും ചേര്ന്ന് ചര്ച്ച നടക്കുകയാണ്. കെപിസിസി പ്രസിഡന്റ് കെ.സുധാകരനും പ്രതിപക്ഷ നേതാവ് വി.ഡി സതീശനും ഉമ്മന്ചാണ്ടിയും ചെന്നിത്തലയുമാണ് ഒന്നിച്ച് ചര്ച്ച നടത്തുന്നത്. പരസ്യവിമര്ശനങ്ങള്ക്ക് ശേഷം നാലുപേരും ഒരുമിച്ച് തമ്മില് കാണുന്നത് ആദ്യമായാണ്. കഴിഞ്ഞ ദിവസം പുതുപ്പളളിയിലെ വീട്ടിലെത്തി ഉമ്മന്ചാണ്ടിയെ വി.ഡി സതീശന് കണ്ടിരുന്നു. പുന:സംഘടനയുമായി ബന്ധപ്പെട്ട് ബുദ്ധിമുട്ടേറിയ സാഹചര്യമുണ്ടായതില് വേദനയുണ്ടെന്ന് ചര്ച്ചയ്ക്ക് ശേഷം ഉമ്മന്ചാണ്ടി പറഞ്ഞു. ചര്ച്ചയിലൂടെ പ്രശ്നപരിഹാരത്തിനുളള വി.ഡി സതീശന്റെ ശ്രമങ്ങളെ അദ്ദേഹം സ്വാഗതം ചെയ്തു. സംസ്ഥാന നേതൃത്വം നടത്തുന്ന ചര്ച്ചകളുമായി സഹകരിക്കുമെന്ന് ദീര്ഘനേരം പ്രതിപക്ഷ നേതാവുമായി ചര്ച്ച നടത്തിയ ശേഷം ചെന്നിത്തലയും പ്രതികരിച്ചു. അതേസമയം കോണ്ഗ്രസില് ഇപ്പോള് ഗൃഹസന്ദര്ശന പരിപാടി നടക്കുകയാണെന്നും പുതിയ നേതാക്കള് പഴയ നേതാക്കളെ കാണുകയും കെട്ടിപ്പിടിക്കുകയും ചെയ്യുകയാണെന്ന് സിപിഎം സംസ്ഥാന ആക്ടിംഗ് സെക്രട്ടറി എ.വിജയരാഘവന് പരിഹസിച്ചു. നേതാക്കള് ഇണങ്ങിയും പിണങ്ങിയും നടക്കുമ്ബോള് ജനങ്ങളുടെ പ്രശ്നങ്ങള് ചര്ച്ചചെയ്യാന് കോണ്ഗ്രസിന് സമയമില്ലെന്നും അദ്ദേഹം പറഞ്ഞു.